Source: https://cityfuti.hu/2020/06/30/index-kultur-a-birosag-szerint-nem-szabalyserto-tuntetesrol-tudositani/
Timestamp: 2020-07-11 13:55:15
Document Index: 33454607

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Index – Kultúr – A bíróság szerint nem szabálysértő tüntetésről tudósítani | City Futi Futárszolgálat
City Futi Futárszolgálat > Hírek > Egyéb források > Index – Kultúr – A bíróság szerint nem szabálysértő tüntetésről tudósítani
Index – Kultúr – A bíróság szerint nem szabálysértő tüntetésről tudósítani
2020.06.30. 14:48
Felmentették a Mérce újságíróját, aki ellen azért indult rendőrségi eljárás, mert a munkáját végezte, írja az újságírót a bíróságon képviselő Magyar Helsinki Bizottság. Diószegi-Horváth Nóra január 23-án tudósított a Legfőbb Ügyészség Markó utcai épülete elé szervezett tüntetésről.
A rendőrség szerint az újságíró megsértette a közúti közlekedés szabályait, mert az úttesten sétálva követte a tüntető tömeget. Márciusban írtunk arról, hogy a Mérce két tudósító újságírója ezen a tüntetésen pénzbírságot kapott a rendőröktől. A hivatalos magyarázatban azt írták, szerintük az újságírók tudtak volna úgy is tudósítani az akkorra már egy felüljárón lévő tüntetésről, hogy nem mennek az úttestre. Az újságíró kifogást nyújtott be a bírság miatt, a rendőrség kitartott az álláspontja mellett, így került az ügy bíróságra.
A bíróság előtt végül sikerült bizonyítani, hogy az újságíró csak közfeladatot látott el a tudósítással.
Részvételével az eseményen nem okozott aránytalan sérelmet, amikor nyilvános, közérdeklődésre számot tartó történésről számolt be a nagyközönségnek. Ráadásul a bíróság azzal is egyetértett, hogy másképpen nem tudósíthatott volna, csak úgy, ha maga is a tömeggel tart.
Így a bíróság megszüntette a szabálysértési eljárást az újságíró ellen.